**ZAPISNIK**

**15. seje Sveta šole, ki je potekala 9. junija 2021, ob 18. uri, v zbornici šole.**

**Prisotni:**

Člani Sveta šole: Katja Šribar, Marija Meh, Marjana Planinc, Metka Uršič Urbanč, Urška Erjavšek, Nataša Škrabar, Nataša Obradović

**Na seji so bili prisotni tudi:** ravnateljica Valentina Gerjevič, zapisnikarica Renata Županc

**Opravičeno odsotni:** Davorin Dimič, Dušan Valentinc, Irena Grmšek

**Dnevni red:**

1. Pregled in potrditev zapisnika 14. seje Sveta šole
2. Poročilo s seje Sveta staršev
3. Seznanitev članov Sveta šole o nabavi predlaganih delovnih zvezkov in učnih gradiv za 2021/22
4. Imenovanje 3 predstavnikov šole v UO Šolskega sklada
5. Sprejetje sklepa o razpisu volitev v Svet zavoda Osnovne šole Jurija Dalmatina Krško in imenovanje volilne komisije
6. Predlogi, pobude, vprašanja
7. Razno

Predsednica Sveta šole, ga. Helena Drakulić, je vse prisotne pozdravila, ugotovila sklepčnost in prisotne seznanila z dnevnim redom. Člani Sveta šole so dnevni red potrdili v vsebini in obliki.

**Ad. 1**

Člani Sveta šole so osnutek zapisnika 14. seje Sveta šole prejeli po elektronski pošti.

Člani so z dvigom rok soglasno potrdili zapisnik 14. seje Sveta šole.

**SKLEP 15/57 : Zapisnik 14. seje Sveta šole je bil soglasno sprejet in bo objavljen na šolski spletni strani.**

**Ad. 2**

Seja sveta staršev je bila korespondenčna. Na seji so potrdili predlagana gradiva- učbenike in delovne zvezke, za naslednje šolsko leto.

**Ad. 3**

Predsednica Sveta šole vse prisotne seznani z predlaganim gradivom za naslednje šolsko leto. Izbrani so bili iz strani posameznih aktivov, glede na zahteve učnih načrtov za naslednje šolsko leto.

Kot smo slišali v točki 2, so bila predlagana gradiva iz strani Sveta staršev potrjena**.**

**Ad. 4**

Ga. Helena, predsednica sveta pove, da septembra poteče štiriletni mandat članom UO Šolskega sklada. V njem so štirje predstavniki staršev, ki jih določi Svet staršev, in trije predstavniki šole.

**SKLEP 15/58: Svet šole je potrdil predlagane člane delavcev šole:**

**Bojana Dimc- predsednica, Maja Mirt Jakše- članica Petra Gajski- članica,**

**v UO Šolskega sklada za dobo štirih let. Mandat jim prične teči z mandatom novo konstituiranega Sveta šole.**

**Ad. 5**

Ga Helena pove, da dne, 11. 9. 2021 preteče mandat trenutnim članom Sveta šole, zato je potrebno razpisati volitve.

Svet javnega zavoda razpiše volitve predstavnikov delavcev v svet javnega zavoda s sklepom največ 90 in najmanj 60 dni pred iztekom mandata svetu javnega zavoda. Volitve se opravijo najkasneje 15 dni pred potekom mandata Svetu javnega zavoda.

S sklepom o razpisu volitev mora biti določen dan volitev in število članov Sveta javnega zavoda, ki se volijo. Sklep o razpisu volitev se mora javno objaviti v javnem zavodu.

Svet zavoda šteje 11 članov:

- 3 predstavniki ustanovitelja,

- 5 predstavnikov delavcev zavoda,

- 3 predstavniki staršev.

Tri predstavnike ustanovitelja imenuje Občinski svet, pozvali jih bomo s pisno prošnjo, da člane imenujejo do 3. 9. 2021.

Predstavnike staršev volijo starši na Svetu staršev izmed kandidatov, ki jih predlagajo starši na prvem roditeljskem sestanku tekočega šolskega leta.

V Svet zavoda se voli 5 predstavnikov delavcev zavoda. Predstavnike zaposlenih izvolijo delavci javnega zavoda neposredno na tajnih volitvah, po postopku in na način, ki je določen z zakonom in odlokom zavoda.

S sklepom o razpisu volitev se imenuje volilna komisija, ki jo sestavljajo predsednik, njegov namestnik in dva člana ter njuna namestnika. Član volilne komisije oziroma njegov namestnik ne more biti kandidat za predstavnika delavcev v Svetu javnega zavoda in mora imeti aktivno volilno pravico. Izjave članov volilne komisije so priloga sklepa. Članom in namestnikom volilne komisije se vročijo pisni odpravki sklepa o imenovanju.

Volilno komisijo se imenuje za dobo 4 let.

Predsednica Sveta šole prisotnim predstavi časovnico, poteka postopka pridobitve novih članov v Svet šole. Sklep o razpisu volitev bo objavljen v zbornici šole, saj mora biti objavljen na način, dostopen vsem delavcem.

**SKLEP 15/59: Svet šole je na 15. seji Sveta šole sprejel sklep o razpisu volitev predstavnikov delavcev v Svet zavoda.**

1. **V Svet zavoda se bo volilo 5 predstavnikov delavcev zavoda.**
2. **Sklep bo javno objavljen 13. 6. 2021 na oglasni deski zavoda.**
3. **Volitve bodo izvedene 24. 8. 2021 v sejni sobi.**

**Kandidate za člane sveta predlaga reprezentativni sindikat ali skupina delavcev (najmanj 10%). Seznam kandidatov posredujejo volilni komisiji do 1. 7. 2021.**

**Hkrati z objavo razpisa o volitvah zaprosimo Občinski svet za imenovanje treh članov ustanovitelja šole in Svet staršev za imenovanje treh članov predstavnikov staršev.**

**SKLEP 15/60: Svet šole je hkrati z razpisom volitev sprejel sklep o imenovanju volilne komisije.**

**Svet imenuje volilno komisijo v sestavi:**

**1. Tanja Štokar, predsednica Anamarija Merljak, namestnica predsednice**

**2. Renata Županc, članica Jožica Škrlec, namestnica članice**

**3. Andreja Budna, članica Helena Baškovič, namestnica članice**

**Volilna komisija in namestniki so imenovani za dobo 4 let. Izjave članov in njihovih namestnikov o pristanku na članstvo v volilni komisiji so priloge tega sklepa. Članom in namestnikom volilne komisije se vročijo pisni odpravki sklepa o imenovanju.**

**Ad. 6**

Ga. Helena članom sveta pove, da je imel g. Dimič vprašanja za ga. ravnateljico in prosil, da ravnateljica nanje odgovori na seji Sveta šole in tako s tematiko seznani člane sveta. Ravnateljica prebere vprašanje nato pa odgovori po sklopih:

1. Dogodek z električnim paralizatorjem in kako mora šola ravnati ob takšnih dogodkih:

Ravnateljica Svet šole seznani z dogodkom, ko je učenec v šolo prinesel električni paralizator. Ravnateljica je bila s strani razredničarke obveščena, da je imel učenec zjutraj pri sebi električni paralizator. Že pred poukom mu ga je razredničarka odvzela in obvestila vodstvo ter socialno službo. Zadevo je šola obravnavala zelo resno, opravili so razgovor z učencem ter njegovimi sošolci in sošolkami v razredu. Ugotovili so, da paralizator ni bil delujoč, ni imel baterije. Zavedajo se, da bi bila lahko stvar zelo resna, če bi paralizator deloval.

Takoj so obvestili Center za socialno delo Krško, še pred tem pa mamo otroka, katero so povabili tudi na razgovor v šolo. Obvestili so tudi policijo. Za varnost otrok je šola poskrbela.

O tem niso obveščali staršev ostalih učencev iz razreda, ker se jim to v tistem trenutku ni zdelo potrebno. Prevagalo je tudi to, da stvar ni delovala, ni bila nevarna. Razredničarka je v popoldanskih urah o tem dogodku govorila tudi s predstavnico razreda.

Naslednji dan je ravnateljica staršem preko obvestil e-asistenta napisala obvestilo o dogodku ter, da je šola ob tem ravnala po protokolu.

Ravnateljica pove, da na šoli zelo pogosto zasežejo predmet, ki ne spada v šolski prostor. Ko se to zazna, šola deluje po protokolu. Vedno se obvešča dotične starše (starše vpletenih otrok), nikoli pa šola ne obvešča celotnega oddelka.

Člani Sveta šole so se strinjali, da je bilo, kar se tiče protokola, storjeno vse, da nihče ni bil poškodovan. Bili so skupnega mnenja, da se ob takšnih dogodkih zadeve rešujejo z dotičnimi osebami.

Zelo pomembno je tudi, da je protokol dogodka zapisan v pisni obliki.

1. Izrečeni ukrepi in opomini:

Razgovorov in ukrepov je bilo veliko, opominov pa je bilo do dneva seje Sveta šole pet.

Ga. Katja je mnenja, da je vse skupaj tudi odraz zaprtja šole (otroci so med zaprtjem doma igrali nasilne igrice, ipd…).

1. Med vrstniško nasilje/ sum nasilja v družini:

Kar se tiče med vrstniškega nasilja so bile podane tri prijave na Center za socialno delo in dve prijavi na policijo. Pri vseh treh prijavah je bilo govora o predmetih, ki ne sodijo v šolski prostor.

Suma na nasilje v družini/zanemarjanja otrok je bilo veliko.

Ravnateljica pove, da so imeli v mesecu maju načrtovano izobraževanje za učitelje. Prišla naj bi kriminalistična policija iz Novega mesta ter ga. Žigante iz tožilstva. Zaradi ukrepov je izobraževanje prestavljeno na mesec september.

1. Izsiljevanje denarja v šoli in izven:

Ravnateljica pove, da ni bilo nobene prijave. V primeru, če se kaj takšnega zgodi, se v šoli takoj zavzamejo in ukrepajo.

1. Individualni razgovori z zaposlenimi in hospitacije:

V letošnjem letu je bilo hospitirati težje- zaradi epidemioloških razmer, zaprtja šole, itd… Ravnateljica je nekaj hospitacij opravila tudi preko zoom-a.

1. G. Dimič je v svojem pismu apeliral, da naj šola rešuje težave s pomočjo zunanjih zavodov.

Ravnateljica ob tej temi pove, da šola veliko sodeluje z zunanjimi zavodi. Sodelujejo: z Zavodom Višnja Gora, s Centrom za socialno delo Krško, Policijo, Zdravstvenim domom Krško in njihovimi psihologi, itd…

Člani sveta šole nadaljujejo razpravo o otrocih, težavami, ki se pojavljajo, ipd…

**Ad. 7 /**

Predsednica Sveta šole se vsem prisotnim zahvali za udeležbo, za podporo in dobro sodelovanje. Povabi jih na naslednjo, septembrsko sejo, ko se bo predalo članstvo novim predstavnikom Sveta šole.

Seja je bila zaključena ob 19.05 uri.

Zapisnik pripravila: Predsednica Sveta šole:

Renata Županc Helena Drakulič